Sidabrinė gervė 2016

Sidabrinė gervė 2016 – devintoji lietuviško kino apdovanojimų „Sidabrinė gervė“ ceremonija, vykusi 2016 m. gegužės 27 d. Vilniuje. Renginio tikslas yra įvertinti ir pagerbti per metus labiausiai nusipelniusius kūrėjus ir jų kūrinius. Buvo numatyta, kad ceremonijos scenarijus skirsis nuo prieš tai buvusių. Netikėtų sprendimų buvo laukiama tiek vizualikos, tiek muzikos turinyje. Apdovanojimus vedė aktorius ir režisierius Mykolas Vildžiūnas, jų transliaciją vykdė Lietuvos nacionalinis radijas ir televizija.

Apdovanojimų ceremonija vyko koncertų salėje „Compensa“. Pirmą kartą per televiziją „LRT Kultūra“ buvo transliuojama raudonojo kilimo eisena, kurioje žiūrovai išvydo ryškiausias Lietuvos kino asmenybes.

Nominacijos 

Į apdovanojimą pretenduoti galėjo filmai, kurių vieša peržiūra įvyko tarp 2015 m. balandžio 1 d. ir 2016 m. balandžio 1 d. Apdovanojimams buvo pateikti 37 filmai iš 30 prodiuserinių kompanijų. Slaptu balsavimu savo nuomonę reiškė daugiau kaip šimtas kino kūrėjų ir kino pasaulio žmonių. Visos nominacijos ir apdovanojimų laureatai (paryškintu šriftu) – žemiau.

1. Metų geriausias ilgametražis vaidybinis kino filmas 

 „Edeno sodas“, rež. Algimantas Puipa
 „Ramybė mūsų sapnuose“, rež. Šarūnas Bartas
 „Karalių pamaina“, rež. Ignas Miškinis

2. Metų geriausias trumpametražis vaidybinis kino filmas 

 „Tiltai“, rež. Austėja Urbaitė
 „Iglu“, rež. Marija Kavtaradzė ir Vytautas Katkus

3. Metų geriausias ilgametražis dokumentinis kino filmas 

 „Trikampiui pakilus: Krystian Lupa stato Didvyrių aikštę“, rež. Mikas Žukauskas
 „Mariupolis“, rež. Mantas Kvedaravičius
 „Apie Joną“, rež. Jokūbas Vilius Tūras
 „Aš už tave pakalbėsiu“, rež. Virginija Vareikytė irMaxi Dejoie

4. Metų geriausias trumpametražis dokumentinis kino filmas 

 „Šaltos ausys“, rež. Linas Mikuta
 „Pakeliui į prieplauką“, rež. Ramunė Sakalauskaitė
 „Suokalbio antologija“, rež. Artūras Jevdokimovas

5. Metų geriausias animacinis filmas 

 „Šalti šaltiniai“, rež. Giedrė Narušytė
 „Nuopolis“, rež. Urtė Oettinger ir Johan Oettinger
 „Sausra“, rež. Agnė Kupšytė ir Balys Kumža

6. Metų geriausias režisieriaus darbas 

 Jokūbas Vilius Tūras („Apie Joną“)
 Šarūnas Bartas („Ramybė mūsų sapnuose“)
 Algimantas Puipa („Edeno sodas“)

7. Metų geriausias pagrindinis vaidmuo 

 Juozas Budraitis („Edeno sodas“)
 Viktorija Kuodytė („Edeno sodas“)
 Lora Kmieliauskaitė („Ramybė mūsų sapnuose“)

8. Metų geriausias antraplanis aktoriaus vaidmuo 

 Vidas Petkevičius („Karalių pamaina“, rež. Ignas Miškinis)
 Arūnas Sakalauskas („Patriotai“, rež. Alvydas Šlepikas)
 Vytautas Paukštė („Edeno sodas“, rež. Šarūnas Bartas)

9. Metų geriausias antraplanis aktorės vaidmuo 

 Klavdija Koršunova („Ramybė mūsų sapnuose“)
 Vaiva Mainelytė („Edeno sodas“)
 Clotilde Solange Rigaud („Tiltai“)

10. Metų geriausias operatoriaus darbas 

 Mantas Kvedaravičius, Vadym Ilkov, Viacheslav („Mariupolis“)
 Viktoras Radzevičius („Edeno sodas“)
 Eitvydas Doškus („Ramybė mūsų sapnuose“)

11. Metų geriausias kompozitoriaus darbas 

 Kipras Mašanauskas („Edeno sodas“)
 Alexander Zekke („Ramybė mūsų sapnuose“)
 Edgars Rubenis („Karalių pamaina“)

12. Metų geriausias dailininko darbas 

 Jurij Grigorovič („Mariupolis“)
 Paulius Jurevičius („Žmogus Vielabraukis“, rež. Jonas Trukanas)

13. Metų geriausias montažo režisieriaus darbas 

 Jurgis Matulevičius ir Austėja Urbaitė („Tiltai“)
 Mikas Žukauskas („Trikampiui pakilus: Krystian Lupa stato Didvyrių aikštę“)
 Gintarė Sokelytė („Ramybė mūsų sapnuose“)

14. Metų geriausias profesinės meistrystės darbas 

 UAB Baltijos filmų paslaugos (už sukurtas galimybes lietuvių kino profesionalams dirbti tarptautiniuose kino projektuose)
 Všį Meno avilys (už lietuvių kino paveldo sugrąžinimą ir pritaikymą šiuolaikinei sklaidai)

15. Metų geriausias studento darbas („Sidabrinės gervės kiaušinis“) 

 „Namo“, rež. Gabrielė Urbonaitė
 „Deminas: dvi tvirtovės“, rež. Akvilė Gelažiūtė
 „Sobaka“, rež. Domas Petronis

Už visus gyvenimo nuopelnus „Auksine gerve“ apdovanota kino montažo režisierė Izabelė Pinaitytė. Tradiciškai, geriausią filmą rinko ir publika. Šią nominaciją pelnė filmas „Pasitikiu tavimi“.

Šaltiniai

Nuorodos 

 „Sidabrinės gervės 2016“ prognozės: lietuviškų filmų nebus per daug
 9-ą kartą išdalytos „Sidabrinės gervės“

2016 metai
Sidabrinė gervė